CELEX: 62018CN0394
Language: el
Date: 2018-06-14 00:00:00
Title: Υπόθεση C-394/18: Αίτηση προδικαστικής αποφάσεως την οποία υπέβαλε το Corte di appello di Napoli (Ιταλία) στις 14 Ιουνίου 2018 — I.G.I. Srl κατά Maria Grazia Cicenia κ.λπ.

27.8.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 301/15
            
         
      Αίτηση προδικαστικής αποφάσεως την οποία υπέβαλε το Corte di appello di Napoli (Ιταλία) στις 14 Ιουνίου 2018 — I.G.I. Srl κατά Maria Grazia Cicenia κ.λπ.
      (Υπόθεση C-394/18)
      (2018/C 301/21)
      Γλώσσα διαδικασίας: η ιταλική
      
         Αιτούν δικαστήριο
      
      Corte di appello di Napoli
      
         Διάδικοι στην υπόθεση της κύριας δίκης
      
      
         Εκκαλούσα: I.G.I. Srl
      
         Εφεσίβλητοι: Maria Grazia Cicenia, Mario Di Pierro, Salvatore de Vito, Antonio Raffaele
      
         Προδικαστικά ερωτήματα
      
      
                  1)
               
               
                  Μπορούν οι δανειστές της διασπώμενης εταιρίας, των οποίων οι αξιώσεις είναι προγενέστερες της διασπάσεως και οι οποίοι δεν άσκησαν το ένδικο μέσο της ανακοπής βάσει του άρθρου 2503 του [ιταλικού] Αστικού Κώδικα (και, επομένως, δεν υπήχθησαν στον μηχανισμό προστασίας που θεσπίστηκε κατ’ εφαρμογή του άρθρου 12 της οδηγίας [82/891/ΕΟΚ] (1)), να ασκήσουν την αγωγή διαρρήξεως δικαιοπραξίας βάσει του άρθρου 2901 του [ιταλικού] Αστικού Κώδικα μετά την πραγματοποίηση της διασπάσεως, προκειμένου να αναγνωριστεί ότι η διάσπαση δεν παράγει αποτελέσματα έναντι αυτών και, επομένως, να επιτύχουν προνομιακή κατάταξη, κατά την αναγκαστική εκτέλεση, σε σχέση με τους δανειστές της ωφελούμενης από τη διάσπαση εταιρίας ή των ωφελούμενων εταιριών καθώς και να καταταχθούν πριν από τους εταίρους των εν λόγω εταιριών;
               
            
                  2)
               
               
                  Αφορά η έννοια της ακυρότητας, η οποία προβλέπεται στο άρθρο 19 της εν λόγω οδηγίας, μόνο τις αγωγές που βάλλουν κατά του κύρους της πράξεως διασπάσεως ή αφορά επίσης τις αγωγές οι οποίες, καίτοι δεν αμφισβητούν το κύρος της πράξεως διασπάσεως, έχουν ως αίτημα να μην παράγει η πράξη αποτελέσματα έναντι ορισμένων προσώπων ή να κριθεί ανενεργή;
               
            
         (1)  Έκτη οδηγία 82/891/EOK του Συμβουλίου, της 17ης Δεκεμβρίου 1982, βασιζόμενη στο άρθρο 54 παράγραφος 3 περίπτωση ζ) της συνθήκης για τη διάσπαση των ανωνύμων εταιρειών (EE L 378, σ. 47).